ছানিয়াৰ প্ৰশংসা কৰি তেওঁ কয়, "তেওঁ ৰেকেটৰ ৰাণী। ছনিয়াই আমাৰ দেশক গৌৰবাম্বিত কৰিছে । আমি পিটি উষা, মেৰী কম আৰু ছানিয়া মিৰ্জাৰ দৰে ব্যক্তিক মনত ৰাখোঁ । এওঁলোকৰ দ্বাৰা অনুপ্ৰাণিত হৈ বহুতো ছোৱালীয়ে খেলক পেছা হিচাপে গ্ৰহণ কৰি দেশলৈ সন্মান কঢ়িয়াই আনিছে । এওঁলোকে নিদৰ খোজ ৰাখি গৈছে । নিজৰ পথ সৃষ্টি কৰিছে।" ছানিয়াৰ আত্মজীৱনী উন্মোচন অনুস্থানত অংশগ্ৰহণ কৰিবলৈ পাই সন্মানিত অনুভৱ কৰা বুলি কয় শ্বাহৰুখে । তেওঁ কয়, "মই ইয়াত উপস্থিত থাকিবলৈ পোৱাটো গৌৰৱৰ কথা । মোৰ জীৱনত মহিলাসকলে গুৰুত্বপূৰ্ণ ভূমিকা পালন কৰিছে । মোৰ মাৰ পৰা আৰম্ভ কৰি আজিলৈকে যিসকল মহিলাৰ লগত মই কাম কৰিছো তেওঁলোকৰ আটায়ে মোৰ জীৱন সুন্দৰ কৰাত অৰিহণা যোগাইছে । মহিলাসকল প্ৰেৰণাৰ উৎস । খেল, ঘৰুৱা কাম-কাজ, সঙ্গীত, অভিনয় আদি বিভিন্ন ক্ষেত্ৰত তেওঁলোকে যেতিয়া অনুপ্ৰাণিত কৰে সেয়া কেৱল মহিলাসকলকে নহয়, যুৱক-যুৱতী, শিশু সকলোকে অনুপ্ৰাণিত কৰে । আনক অনুপ্ৰাণিত কৰাটো মহিলাসকলৰ এটা গুণ ।"